
Katasztrófakommunikáció elméleti és gyakorlati kérdései és megvalósítása a média aspektusából

A kríziskommunikáció napjainkban korántsem elhanyagolható és az utolsók közé szorítandó folyamat a katasztrófák megelőzését vagy már bekövetkezésük felszámolását illetően.
Minél több a katasztrófa, annál több a téves, fiktív híradó, rádióadás. Ez azt eredményezi, hogy egyre növekszik a félrevezetett emberek száma, és ennek következtében még több a súlyos sérült és halálos áldozat. Ezen események emberi akarattól független természete, és az élhető környezetet fenyegető jellege miatt a katasztrófák hírértéke minden másnál magasabb. Minél váratlanabb egy katasztrófa, minél nagyobb területre terjed ki, és minél hosszabb ideig tart, annál nagyobb és annál tartósabb hatást gyakorolhat a sajtóra. A konfliktusok, válságok – rosszabb esetben katasztrófák – teremtette helyzetben megnő az információ szerepe, illetve hiányának negatív hatása.
Megfigyelhetjük, hogy a közvélemény érzékenyebbé vált a válságok iránt, egyrészt mivel a sajtó már nem próbál elhallgatni, retusálni, mint korábban, másrészt sokkal többen szembesülnek vele, ezért nem szabad ignorálnunk a média közösségformáló, közösségromboló erejét. A kríziskommunikáció olyan, mint, a gordiuszi csomó, de egy csapásra megoldható lenne megfelelő háttér kialakításával. Az én munkám ehhez nyújt segítséget.
Mivel az emberek függenek a televízió, a sajtó morális támogatásától illetve az emberek jelentős része csak a TV-n keresztül látja a történéseket, az eseményeket, ezért adekvátnak láttam, ha azzal foglalkozzam ebben a tanulmányban, hogy hogyan segíthet, és miképpen gátolhatja a média a megelőzést és a mentést. Az anyaggyűjtésem során nem sok irodalmat találtam ezzel kapcsolatosan. Amiket találtam azok is konkrét eseményekkel foglalkoztak. Végül rábukkantam a Válság- (katasztrófa) kommunikáció, Tanulmányok és szemelvények című könyvre, de ez még mindig nem foglalkozik a média szerepével. Ezért sok folyóiratot, internetes oldalt, dokumentumfilmet néztem végig, hogy eredményre jussak.
A tanulmányomban részletesen kifejtem a média felelősségét a tájékoztatásban, hogy mit és hogyan szabad közölni a nyilvánosság felé. Értelmezem az információ hiány és a többlet információk, a rémhírképződés áradásnak hátrányait. Ezeket példákkal illusztrálom, mint például a kolontári vörösiszap és Csernobil, a 2010-es borsodi árvíz és az 1997. október 22-én az International Herald Tribune-ben megjelent egyik cikk megbotránkoztató példájával.
Papírra vetettem a tájékoztatással szembeni legfontosabb követelményeket, melyeket bővebben kifejtek.
A tanulmány végén 2 különálló megsüvegelendő pontban sorolom fel a megoldás lehetséges mozzanatait.
Összefoglalva a médiának tehát két dolga van: az egyik, hogy igyekezzen megérteni a szakemberek szavait, a másik pediglen, hogy hiteles forrásból kapott információt igyekezzen ferdítésektől mentesen átadni a célközönségnek.
 



